**Referat SU og SMU mandag 24.01.22 kl. 19.30.**

**Flyttet fra personalrommet til kantina pga. koronaavstand**

|  |  |  |
| --- | --- | --- |
|  | Representant | Vara |
| FAU | **Vigdis Koppen** | Tonje Rafoss |
| FAU | **Rose Lill Rossevatn** | Janne Ramona Werdal |
| Elev, leder elevrådet | **Andrea Høyland** |  |
| Elev, nestleder elevrådet | **Silja Ågedal** |  |
| Elev | Iben Vatle |  |
| Lærer | **Anne Marie Vasland** |  |
| Lærer | **Morten Haave** |  |
| Andre ansatte | **Mary Ann Vestøl** |  |
| Rektor | **Preben Forgard Lindland** |  |
| Pol. Rep. Hægebostad | **Tom Eiken** |  |
| Pol. Rep. Lyngdal | **Torbjørn Andersen** |  |

Silja og Mary Ann deltok digitalt

Sak 1: Informasjon fra rektor

* Rektor har sagt opp. Prosessen videre: Møte på torsdag med virksomhetsleder og org.avd. for å planlegge veien videre. Oppsigelsestid i utgangspunktet til 11. april. Sannsynligvis en konstituering for våren.
* Skolens verdier: Trygghet, trivsel, toleranse

|  |  |  |  |
| --- | --- | --- | --- |
| **Elevrådet** | **FAU** | **Personalet** | **Ledergruppa** |
| Kreativitet | **Trygghet** | Raushet | **Trygghet** |
| **Trygghet** | **Trivsel** | Engasjement | **Trivsel** |
| Aktiv | Teamarbeid | Se eleven | **Toleranse** |
| Tydelig | **Toleranse** | Positiv |  |
|  |  | Ekte |  |
|  |  | Kreativ |  |
|  |  | **Trygghet** |  |
|  |  | =RESPEKT |  |
|  |  | Ærlig, hjelpsom, høflig (god, gammeldags folkeskikk) |  |

* Koronaavlyst juleball og planlegging av nytt ball

Leit at det ble avlyst. Ønskelig med påskeball 1. april eller 25. mars hvis situasjonen tillater det.

* Resultater av nasjonale prøver

Gjennomgang av resultatene. På 9. trinn er resultatet i lesing feil. De åpne oppgavene er ikke scoret. Det er fin fremgang i regning og elevene ligger godt over landsgjennomsnittet. På 8. trinn ligger vi omtrent på landssnittet i regning og lesing. En del under i engelsk. Fint å se fremgang på de fleste fag fra 8. til 9. trinn året etter.

* Regnskap 2021 og budsjett 2022

|  |  |  |
| --- | --- | --- |
|  | Budsjett | Regnskap |
| 2019 | 18,5 | 19,4 |
| 2020 | 18,5 | 18,6 |
| 2021 | 17,7 | 18,0 |
| 2022 | 17,5 |  |

Feil i noe periodisering gjorde at det så bra ut i november. Det ble derfor kjøpt inn nytt læreverk i samfunnsfag og norsk til ca. 170.000. Det endte til slutt med et merforbruk på ca. 285.000.

SU spiller inn at det er sterkt ønskelig å forsøke å tredele 9. trinn mer eller helt til neste år på grunn av uro i klassene. Rektor tar det opp i neste samarbeidsmøte.

Sak 2: Skolemiljø

* Elevundersøkelsen

|  |  |  |  |  |  |
| --- | --- | --- | --- | --- | --- |
|  | **2017** | **2018** | **2019** | **2020** | **2021** |
| Trivsel | **4.2** | **4.1** | **4.3** | **4.4** | **4.3** |
| Støtte fra lærer | **4.4** | **4.4** | **4.2** | **4.3** | **4.3** |
| Støtte hjemmefra | **4.4** | **4.5** | **4.3** | **4.3** | **4.2** |
| Vurdering for læring | **3.8** | **3.9** | **3.7** | **3.7** | **3.6** |
| Læringskultur | **3.9** | **4.1** | **3.9** | **4.1** | **3.9** |
| Mestring | **4.1** | **4.1** | **4.0** | **4.2** | **3.9** |
| Motivasjon | **3.7** | **3.6** | **3.6** | **3.7** | **3.5** |
| Elevdemokrati og medvirkning | **4.0** | **4.0** | **3.7** | **3.8** | **3.8** |
| Felles regler | **4.2** | **4.4** | **4.3** | **4.4** | **4.3** |
| Mobbet av andre elever på skolen | **4.7** | **4.7** | **4.8** | **4.9** | **4.8** |
| Utdanningsvalg og yrkesveiledning | **3.6** | **3.8** | **3.9** | **4.0** | **3.9** |
| Praktisk opplæring | **3.4** | **3.5** | **3.5** | **3.5** | **3.5** |
| Variert opplæring | **4.1** | **4.1** | **4.0** | **4.0** | **3.9** |
| Relevant opplæring | **4.0** | **3.8** | **3.6** | **3.6** | **3.6** |
| Innsats | **4.2** | **4.3** | **4.2** | **4.1** | **4.0** |
| Faglig utfordring | **4.4** | **4.5** | **4.4** | **4.4** | **4.4** |

Elevene påpeker at det er mange spørsmål. Alle greier neppe holde motivasjonen oppe til å svare skikkelig grundig på spørsmålene mot slutten.

Når man går inn på læringskultur, ser man at det scores dårlig på arbeidsro i timene. 9. trinn skiller seg negativt ut. Det jobbes med, men synd at noen ødelegger for andre og at det er i ferd med å sette seg en negativ holdning i klassemiljøene på trinnet.

* Foreldreundersøkelsen

|  |  |  |  |
| --- | --- | --- | --- |
|  | **V2015** | **V2017** | **H2021** |
| Motivasjon |  | **4.2** |  |
| Støtte fra lærerne |  | **4.7** | **4.4** |
| Trygt miljø  | **4.3** | **4.6** | **4.3** |
| Dialog og medvirkning |  |  | **4.5** |
| Informasjon fra skolen | **4.3** |  | **3.9** |
| Kjennskap og forventning |  |  | **4.2** |
| FAU og SU |  |  | **4.2** |
| Utviklingssamtalene | **4.3** | **4.7** | **4.3** |

Det er tatt få foreldreundersøkelser tidligere, og lite sammenligningsgrunnlag. Informasjon fra skolen skiller seg negativt ut. Spørsmålene i den kategorien går på foreldremøtene, skolens informasjon om den faglige og sosiale utviklingen til den enkelte elev og skolens hjemmeside. Den nye hjemmesiden er jobbet med og forbedret, men det tar tid å bli vant til noe nytt. Tieto hadde også en del problemer i oppstarten, men vi er kvitt en del av barnesykdommene.

Dialog og medvirkning scorer bra. Det går på kommunikasjon mellom hjem og skole, om lærerne følger opp mine synspunkter om elevens læring og utvikling, om man blir tatt imot på en god måte når man kontakter skolen og om man raskt kan få til et møte med kontaktlæreren eller skolens ledelse hvis man ønsker det.

Sak 3: Tidspunkt for neste møte: Mandag 14. mars kl. 19.30

Sak 4: Eventuelt

* Korona

Pr. nå 9 smittede elever og en ansatt. 9. og 10. trinn er inne i testregime. Sannsynligvis legges det om i løpet av uken til at alle elever oppfordres til å teste seg to ganger i uken i en treukersperiode.

* Skolestart og -slutt

SU ønsker å fortsette som nå.

Våre elever sitter lenge på buss. Lengre skoledag ses derfor ikke nødvendigvis som en gode.

DERSOM skoledagen skal forlenges er onsdagene en fornuftig dag å forlenge dagen, siden barneskolen har kort dag da.

Det er ikke ønskelig å starte tidligere!

Viktig å lytte til elevene, så det tas opp i klassene og elevrådet.

Referent: Preben